Page:Dialogues, Intended to Facilitate the Acquiring of the Bengali Language.djvu/83

 না। যাহা নহিলে নয় তাহা করিতেই হবে। শাস্ত্রে বলে হতযজ্ঞমদক্ষিণং। যাহা হউক। তাহার এক প্রকার করিতেই হবে।

তিন শ্রেণী নিমন্ত্রণ তাহার জলপান ও বিদায় এবং অনাহুত লোকেরদিগকেও কিছু২ করিতে হবে।

সর্ব্ব সমেত তিন শত টাকা হইলে হইতে পারিবে।

দিন সঙ্ক্ষেপ হইল চালু চিড়া ও আর২ দ্রব্যর বিলিবন্ধ করিয়াছ।

সমস্ত অবধান করুন পৃথক২ নিবেদন করি।

বলদিকি প্রথমতঃ চালু চিড়ার কি করিয়াছ।

চালু চিড়ার ধান্য দিয়াছি পঞ্চাশ মোন চালু ও কুড়ি মোন চিড়ার ঠিকানা হইয়াছে কেমন মহাশয় ইহাতে কি হবে না।

যথেষ্ট। ইহাতে কাৰ্য্য সমাধা হইয়া আর উদ্বৃত্তও হইতে পারিবে।

তাহা না হউক কার্য্যের অপ্রতুল হবে না।

ঠাকুরেরদিগের জলপানের কি ধারা করিবা পাক করণের সঙ্গতি হবে কি না।

চেষ্টা আছে তাহাই করি দশ মোন ময়দা ধরিয়াছি চিনি চার মোন সন্দেশ পঁচিশ মোন দধি ত্রিশ মোন দুগ্ধ পাঁচ মোন।

ইহা হইলেই হবে তবে আর চিড়া মুড়কি দিয়া কেন অখ্যাতি করিবা।

না। ঠাওরাইয়াছি চিড়া মুড়কি কেবল অনাহুতেরদিগকে দিব।

সে ভাল ঠাওরাইয়াছ। তিন শ্রেণীকে চিড়া মুড়কি দেওয়া নয়।